b'\n_START_ARTICLE_\nLiqian\n_START_SECTION_\nLa teoria de la descend\xc3\xa8ncia romana\n_START_PARAGRAPH_\nLa primera curiositat \xc3\xa9s que Li Jien (en pinyin) o Li-chi-en (en transcripci\xc3\xb3 fon\xc3\xa8tica en catal\xc3\xa0) era el nom que els xinesos antics donaven a l\'Imperi Rom\xc3\xa0, aquesta denominaci\xc3\xb3 xinesa donada a l\'Imperi Rom\xc3\xa0 en el seu conjunt deriva molt probablement d\'una transliteraci\xc3\xb3 de l\'idioma grec (alfab\xc3\xa8tic) al xin\xc3\xa8s (encara avui prevalentement ideogr\xc3\xa0mic), encara que aqu\xc3\xad els ideogrames xinesos eren un recurs \xe2\x80\x94per analogia fon\xc3\xa8tica de la idea original que representaven\xe2\x80\x94 per intentar reproduir el nom de la ciutat d\'Alexandria d\'Egipte. Aquesta ciutat del Mediterrani durant el per\xc3\xadode hel\xc2\xb7len\xc3\xadstic va passar a ser un dels grans mercats-base de la Ruta de la Seda, aquesta funci\xc3\xb3 es va incrementar en quedar inclosa en l\'Imperi Rom\xc3\xa0, de manera que moltes de les not\xc3\xadcies que arribaven a la Xina de l\'Imperi Rom\xc3\xa0 arribaven com a procedents de Li-Chi-En (Alexandria), i d\'aquesta manera \xc3\xa9s que els xinesos van anomenar a tot l\'Imperi Rom\xc3\xa0: Li-Chi-En._NEWLINE_Als estudiosos contemporanis els ha resultat curi\xc3\xb3s que en les fonts xineses s\'esment\xc3\xa9s una poblaci\xc3\xb3 dins de l\'Imperi xin\xc3\xa8s, a la regi\xc3\xb3 del Gans\xc3\xba o Kansu, que port\xc3\xa9s el nom de Li-Chi-En. Un important arque\xc3\xb2leg i pale\xc3\xb2gaf angl\xc3\xa8s Homer Dubs, catedr\xc3\xa0tic de la Universitat d\'Oxford, va tenir acc\xc3\xa9s a antics escrits xinesos pinzellats sobre varetes de bamb\xc3\xba en els quals el c\xc3\xa8lebre general xin\xc3\xa8s Cheng Tan referia com havia ven\xc3\xa7ut als Xiongnu que atacaven les llavors fronteres occidentals del Imperi Celeste (Imperi xin\xc3\xa8s) l\'any 60\xc2\xa0a.\xc2\xa0C._NEWLINE_El que li va cridar l\'atenci\xc3\xb3 al general xin\xc3\xa8s va ser trobar un grup d\'oponents en una formaci\xc3\xb3 que va descriure com de "escata de peix" (agrupats com la tortuga romana) i el campament del qual \xe2\x80\x94a difer\xc3\xa8ncia dels pobles n\xc3\xb2mades com els Xiongnu\xe2\x80\x94 es trobava protegit per un doble c\xc3\xa8rcol de llargues estaques que dificultaven les arremeses de la cavalleria. Aix\xc3\xb2, sumat a dades etnogr\xc3\xa0fiques (especialment fisiot\xc3\xadpiques) de l\'actual poblaci\xc3\xb3 xinesa de Li Jien, els innegables aspectes cauc\xc3\xa0sics de la majoria dels habitants d\'aquesta poblaci\xc3\xb3, m\xc3\xa9s la troballa de ru\xc3\xafnes d\'una ciutadella que podia tenir elements estil\xc3\xadstics grecoromans va fer que el 1957 Homer Dubs arrisqu\xc3\xa9s la hip\xc3\xb2tesi segons la qual, en efecte, Li-Chi-En o Li Jien es deia aix\xc3\xad perqu\xc3\xa8 havia estat una ciutat de l\'Imperi xin\xc3\xa8s habitada per gent procedent de l\'Imperi Rom\xc3\xa0._NEWLINE_El problema era com havia d\'explicar Dubs aquesta poblaci\xc3\xb3 de gent procedent de l\'Imperi Rom\xc3\xa0 en l\'Imperi xin\xc3\xa8s. Els fets hist\xc3\xb2rics corroboradors li seguien donant indicis i pistes pel que sembla molt fermes: L\'any 53 a.C les legions romanes van sofrir una tremenda derrota davant una "retirada p\xc3\xa0rtica, aix\xc3\xb2 va oc\xc3\xb3rrer en les rodalies de Carrhae (\xc3\xa9s a dir a les zones frontereres que avui corresponen a les actuals Turquia i l\'Iraq), en la batalla de Carrhae uns 20.000 integrants de la Legi\xc3\xb3 II Augusta van ser empresonats i esclavitzats pels Parts, com els legionaris eren valuosos quant a guerrers, a molts d\'ells se\'ls va obligar a servir ara com a mercenaris de l\'Imperi Part sent deportats a un campament en el que avui \xc3\xa9s la ciutat de Merv, en els l\xc3\xadmits nord-orientals de l\'Imperi Part. La ciutat de Merv es trobava en plena Ruta de la seda; aqu\xc3\xad \xe2\x80\x94suposa Dubs\xe2\x80\x94 la majoria dels legionaris romans es va escapolir i van oferir els seus serveis als Xiongnu (als legionaris confinats a Merv els era gaireb\xc3\xa9 impossible tornar a l\'Imperi Rom\xc3\xa0, i l\'Imperi Rom\xc3\xa0 els havia despullat de tota ciutadania en haver-se rendit i servit al seu enemic), i \xc3\xa9s llavors que en un combat a l\'est de Taskent entre Xiongnu (acabdillats pel cap que les cr\xc3\xb2niques xineses van anomenar Che Tien) i ex\xc3\xa8rcits xinesos, que el general xin\xc3\xa8s victori\xc3\xb3s Chen Tan troba (suposa Dubs) a un conjunt de mercenaris procedents de l\'imperi rom\xc3\xa0 i que usen armes i t\xc3\xa0ctiques romanes de combat, els mercenaris supervivents van ser llavors reclutats per l\'Imperi xin\xc3\xa8s i instal\xc2\xb7lats en el poblat i fortificaci\xc3\xb3 fronterer que es va anomenar Li-Chi-En \xe2\x80\x94pr\xc3\xa0cticament aqu\xc3\xad conclou Dubs la seva tesi\xe2\x80\x94._NEWLINE_Part de l\'actual poblaci\xc3\xb3 actual de Li Jien es considera ori\xc3\xbcnda d\'aquests legionaris (la descend\xc3\xa8ncia dels quals s\'hi hauria mixogenizat amb xinesos, mongols, t\xc3\xa0rtars etc); en efecte, la poblaci\xc3\xb3 de Li Jien presenta trets cauc\xc3\xa0sics juntament amb trets mong\xc3\xb2lics; molts dels habitants de Li Jien posseeixen un nas quelcom aquil\xc3\xad, arcs superciliars elevats, zigom\xc3\xa0tics relativament poc pronunciats, cabell lleugerament ondat amb secci\xc3\xb3 en "o" i de color amb tonalitats rosses, bastant borrissol \xe2\x80\x94i a m\xc3\xa9s relativament clar\xe2\x80\x94 en el pit i en les extremitats, etc._NEWLINE_No obstant aix\xc3\xb2 els estudis m\xc3\xa9s recents (especialment els gen\xc3\xa8tics) indicarien que, en efecte, els habitants de Li Jien tenen molts ancestres cauc\xc3\xa0sics sense que aix\xc3\xb2 signifiqui que aquests ancestres procedeixin de l\'Imperi Rom\xc3\xa0, ja a la zona van habitar tocaris i wusun (paleoeuropeus), i la Ruta de la Seda a m\xc3\xa9s d\'un gran flux comercial i cultural va ser una \xc3\xa0rea de gran flux gen\xc3\xa8tic en ambdues direccions (d\'est a oest i viceversa). Les dates de la batalla de Carrhae i la suposada posterior fundaci\xc3\xb3 de Li-Chi-En o Li Jien no semblen coincidir; \xc3\xa9s m\xc3\xa9s els antics ideogrames als quals se\'ls ha donat valor fon\xc3\xa8tic signifiquen "Imperi Rom\xc3\xa0" i, d\'altra banda, "Territori de cavalls negres", ja que la zona en la qual es troba aquesta poblaci\xc3\xb3 xinesa del Gansu era famosa pels seus excel\xc2\xb7lents cavalls esteparis descendents dels cavalls salvatges anomenats tarpan. En resum, en l\'actualitat gaireb\xc3\xa9 tots els estudiosos descarten que Li Jien hagi estat una poblaci\xc3\xb3 romana en l\'imperi xin\xc3\xa8s. Aix\xc3\xb2 no obstant, no \xc3\xa9s obstacle perqu\xc3\xa8 part dels habitants de la ciutat de Li Jien realitzi anualment desfilades amb abill rom\xc3\xa0.'